Kule, March 30
Ɔwɔ kɛ bɛyɛ menli mɔɔ bɛ ɛbɛla nwo te saanwu na bɛtu bɛ nwo bɛmaa Nyamenle.
Duzu a kile kɛ awie ɛdu ‘ɔ nwo ɛmaa Nyamenle’ a? Bie mɔ a le ninyɛne mɔɔ ɛyɛ wɔ belemgbunlililɛ asalo ɛkɛ, le kɛ debiezukoalɛ nee daselɛlilɛ ɛhɔlɛ. Eza ninyɛne mɔɔ awie mɔ ɛnnwu ye mɔɔ bie a le yɛ fealera nu asɔneyɛlɛ yɛɛ yɛ ti anwo debiezukoalɛ la boka nwo. Awie mɔɔ yeyila ɔ nwo zo yemaa Gyihova la ɛmbu ninyɛne ɛhye mɔ kɛ bɛle adesoa. Ɔbade nganeɛ kɛ Belemgbunli Devidi mɔɔ ɔhanle kɛ: “O me Nyamenle, mekulo kɛ meyɛ wɔ ɛhulolɛdeɛ; wɔ mɛla ne wɔ me ahonle nu” la. (Edw. 40:8) Saa ɛyila ɛ nwo zo ɛmaa Gyihova na bɛsɔne wɔ a, ɛ nee ye banyia agɔnwolɛvalɛ. Yemɔti tɛ wɔ awovolɛ anzɛɛ awie gyɛne ati a ɔwɔ kɛ ɛsonle Gyihova a. Wɔ ɛbɛla mɔɔ nwolɛ te saanwu nee ɛ nwo mɔɔ ɛtu ɛmaa Nyamenle la kile kɛ, ɛdie ɛdi kɛ wɔnwu nɔhalɛ ne na ɛkpondɛ kɛ ɛfa Nyamenle adehilelɛ ɛyɛ gyima. Ɔnrɛhyɛ ɛbafɛta wɔamaa ɛzɔnenlɛ. w16.03 2:10, 12, 15
Yalɛ, March 31
Kolaa na diedi ne ara la, bɛvale mɛla ne bɛbɔle yɛ nwo bane, . . . Yemɔti Mɛla ne rayɛle yɛ kilehilevolɛ na ɔhilele yɛ adenle ɔhɔle Kelaese anwo zo.
Mɛla ne bɔle Yizilayɛma anwo bane vile ɛbɛlatane nee adalɛ ɛzonlenlɛ mɔɔ wɔ maanle maanle mɔɔ ɛbɔ bɛ ɛyia anu la anwo. Mɔɔ Yizilayɛma diele Nyamenle la, ɔyilale bɛ. Mɔɔ bɛkpole ye la, bɛnwunle amaneɛ kpole. (Mɛla 28:1, 2, 15) Ɔlua debie bieko ati, ɛnee Yizilayɛma hyia adehilelɛ fofolɛ. Mɛla ne zieziele Yizilayɛma maanle debie titili wɔ Gyihova bodane nu, Gyisɛse Kelaese, Mɛzaya ne ɛralɛ. Mɛla ne maanle Yizilayɛma hakyele kɛ bɛnli munli. Eza ɔboale bɛ ɔmaanle bɛdele ɔ bo kɛ bɛhyia ɛkpɔnedeɛ, kile kɛ bɛhyia afɔlebɔlɛ mɔɔ di munli mɔɔ ɔbaye bɛ ɛtane ne mɔ yeavi ɛkɛ ne bɔkɔɔ la. (Gal. 3:19; Hib. 10:1-10) Mɛla ne eza bɔle Mɛzaya abusua ɛlɔnwɔne ne anwo bane na ɔboale Yizilayɛma ɔmaanle bɛnwunle Mɛzaya ne wɔ mekɛ mɔɔ ɔlale ɔ nwo ali la. Nɔhalɛ nu, ɛnee Mɛla ne le mekɛ ezinra nu adekilevolɛ, anzɛɛ ‘kilehilevolɛ,’ ɔhɔdwule Kelaese anwo zo. w16.03 4:6, 7
Folɛ, April 1
Bɛzinza! Na bɛ kpɔvolɛ ne, mɔɔ le Abɔnsam, lua nu ɛlɛkpo kɛ awenade, ɔlɛkpondɛ awie yeahye ye yeali.
Mekɛ bie, ɛnee anwumabɔvolɛ ɛhye nee Gyihova lɛ agɔnwolɛvalɛ kpalɛ. Noko nzinlii ɛnee ɔkpondɛ kɛ alesama sonle ye. Kɛ anrɛɛ ɔbaye atiakunluwɔzo ɛtane ɛhye yeavi ɛkɛ ndɛndɛ la, ɔmaanle ɔyɛle kpole too ɔhɔdwule mekɛ mɔɔ ɔyɛle ɛtane la. (Gye. 1:14, 15) Yɛnze duma mɔɔ ɛnee bɛfa bɛfɛlɛ ye a, noko kɛkala yɛfɛlɛ ye Seetan. “Yeanli nɔhalɛ.” Ɔdwazole ɔtiale Gyihova na ɔrayɛle “adalɛ kɔsɔɔti bɛ ze.” (Dwɔn 8:44) Ɔvi mekɛ mɔɔ Seetan dele atua tiale Gyihova la, yerayɛ Gyihova nee alesama kɔsɔɔti kpɔvolɛ. Saa yɛnea kɛzi Baebolo ne ka Seetan anwo edwɛkɛ la a, ɔmaa yɛnwu kɛzi ɔnlɛ subane la. Seetan abo kile “Dwazotiavolɛ,” mɔɔ kile kɛ anwumabɔvolɛ atisesebɛ ɛhye kyi Nyamenle tumililɛ ne na ɔfa ye anwosesebɛ muala ɔko ɔtia ye. Mɔɔ Seetan kpondɛ la ala a le kɛ ɔbanwu ye kɛ Gyihova tumililɛ ne ɛra awieleɛ. w15 5/15 1:1, 2
zul_Latn twi_Latn twi_Latn zul_Latn twi_Latn twi_Latn eng_Latn bam_Latn bam_Latn